Hukumatning 535-son qaroriga asosan qator hollarda kadastr pasportini rasmiylashtirish bepul amalga oshiriladi. “Davlat xizmatlari yangiliklari” kanalida yozilishicha, ular quyidagilar: ko‘chmas mulk obekti bo‘yicha birlamchi kadastr yig‘majildi (pasporti) mavjud bo‘lib, begonalashtirilganda yoki obektda o‘zgarishlar (rekonstruksiya, qo‘shimcha va alohida qurilish) mavjud bo‘lmaganda;   ko‘chmas mulk obekti bir qismi begonalashtirilganda obekt qolgan qismiga yoki rekonstruksiyasiz toifasi o‘zgarganda;   kadastr yig‘majildi (pasporti) yo‘qolganda (yaroqsiz holga kelganda va ko‘chmas mulk obekti ko‘rsatkichlari o‘zgartirilmasdan). Mazkur davlat xizmatidan Davlat xizmatlari markaziga borgan holda yoki YaIDXP (my.gov.uz) orqali elektron tarzda foydalanish mumkin.